ระเบียบกระทรวงกลาโหมว่าด้วยการคุ้มครองพยานในคดีอาญาพ.ศ. ๒๕๔๘ อาศัยอำนาจตามความในมาตรา๕ และมาตรา ๖ แห่งพระราชบัญญัติคุ้มครองพยานในคดีอาญา พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๑ มาตรา ๓๖ และมาตรา ๓๗ของรัฐธรรมนูญแห่งราชอาณาจักรไทย บัญญัติให้กระทำโดยบทบัญญัติแห่งกฎหมายรัฐมนตรีว่าการกระทรวงกลาโหมจึงให้ออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงกลาโหมว่าด้วยการคุ้มครองพยานในคดีอาญา พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้พยาน หมายความว่าพยานบุคคลซึ่งจะมาให้หรือได้ให้ข้อเท็จจริงต่อพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญา หรือศาลในการดำเนินคดีอาญารวมทั้งผู้ชำนาญการพิเศษ แต่มิให้หมายความรวมถึงจำเลยที่อ้างตนเองเป็นพยานคดีอาญา หมายความว่า คดีอาญาที่อยู่ในอำนาจศาลทหารความปลอดภัย หมายความว่า ความปลอดภัยในชีวิตร่างกาย อนามัย เสรีภาพ ชื่อเสียงทรัพย์สิน หรือสิทธิอย่างหนึ่งอย่างใดของพยานทั้งก่อน ขณะและหลัง มาเป็นพยานมาตรการทั่วไป หมายความว่ามาตรการที่พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา ศาลทหารหรือหน่วยงานคุ้มครองพยานหรือคณะกรรมการคุ้มครองพยานแล้วแต่กรณี อาจจัดให้พยานอยู่ในความคุ้มครองตามที่เห็นเป็นการสมควรหรือตามที่พยานหรือบุคคลอื่นใดซึ่งมีประโยชน์เกี่ยวข้องได้ร้องขอ และในกรณีจำเป็นบุคคลดังกล่าวจะขอให้เจ้าพนักงานตำรวจหรือเจ้าหน้าที่อื่นช่วยให้ความคุ้มครองแก่พยานได้ตามความจำเป็นเมื่อเห็นว่าพยานอาจไม่ได้รับความปลอดภัย ทั้งนี้ ต้องได้รับความยินยอมของพยานด้วยการคุ้มครองให้พยานได้รับความปลอดภัยให้รวมถึงการจัดให้พยานอยู่ในสถานที่ที่ปลอดภัยเว้นแต่พยานจะไม่ให้ความยินยอมและการปกปิดมิให้มีการเปิดเผยชื่อตัวชื่อสกุล ที่อยู่ ภาพ หรือข้อมูลอย่างอื่นที่สามารถระบุตัวพยานได้ ทั้งนี้ตามความเหมาะสมแก่สถานะและสภาพของพยานและลักษณะของคดีอาญาที่เกี่ยวข้องมาตรการพิเศษ หมายความว่ามาตรการพิเศษตามกฎหมายว่าด้วยการคุ้มครองพยานในคดีอาญาสำนักงาน หมายความว่าหน่วยงานในสังกัดกระทรวงกลาโหม รวมทั้งในส่วนกลางและส่วนภูมิภาคซึ่งรัฐมนตรีว่าการกระทรวงกลาโหมประกาศกำหนดให้ทำหน้าที่รับการร้องขอคุ้มครองพยานคณะกรรมการ[๒]หมายความว่า คณะกรรมการคุ้มครองพยานกระทรวงกลาโหม หรือคณะกรรมการคุ้มครองพยานมณฑลทหารเลขานุการ หมายความว่า เลขานุการคณะกรรมการพนักงานเจ้าหน้าที่ หมายความว่าข้าราชการกระทรวงกลาโหมที่รัฐมนตรีว่าการกระทรวงกลาโหมแต่งตั้งเพื่อปฏิบัติการตามบทบัญญัติแห่งพระราชบัญญัติคุ้มครองพยานในคดีอาญาพ.ศ. ๒๕๔๖หน่วยงานคุ้มครองพยาน หมายความว่าส่วนราชการในสังกัดกระทรวงกลาโหม หน่วยงานอื่นของรัฐที่มีหน้าที่ในการให้ความคุ้มครองพยานหรือหน่วยงานซึ่งคณะกรรมการมีมติให้เป็นหน่วยงานที่ได้รับมอบหมายให้ดำเนินการคุ้มครองพยานข้อ๔ให้ปลัดกระทรวงกลาโหมรักษาการตามระเบียบนี้ให้ส่วนราชการขึ้นตรงต่อกระทรวงกลาโหม กองทัพบก กองทัพเรือกองทัพอากาศ วางระเบียบเกี่ยวกับการรับ การแจ้งวิธีการให้ความคุ้มครอง การสิ้นสุดการคุ้มครอง และเพื่อกำหนดหน่วยงานคุ้มครองพยานและปฏิบัติงานในส่วนที่เกี่ยวข้องกับการอำนาจหน้าที่ของส่วนราชการนั้นโดยไม่ขัดกับระเบียบนี้หมวด ๑บททั่วไป ข้อ๕ในกรณีที่พยานในคดีอาญาอาจไม่ได้รับความปลอดภัย พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญา ศาลทหาร พยานหรือบุคคลอื่นใดซึ่งมีประโยชน์เกี่ยวข้องอาจขอให้สำนักงานจัดให้พยานอยู่ในความคุ้มครองตามมาตรการทั่วไปตามความจำเป็นและที่เห็นสมควร ทั้งนี้ ต้องได้รับความยินยอมของพยานด้วยในกรณีการขอคุ้มครองพยานจากหน่วยงานอื่นของรัฐให้เป็นไปตามหลักเกณฑ์ที่กำหนดไว้ในหมวด๗ แห่งระเบียบนี้ข้อ๖[๓] การปฏิบัติเกี่ยวกับการให้ความคุ้มครองพยานให้พนักงานเจ้าหน้าที่ปฏิบัติเป็นงานลับและให้ประสานงานกับสำนักงานหรือหน่วยงานคุ้มครองพยานโดยตรงให้พนักงานเจ้าหน้าที่มีบัตรประจำตัวพนักงานเจ้าหน้าที่ติดตัวไว้ตลอดเวลาขณะปฏิบัติการและใช้แสดงเมื่อจำเป็นบัตรประจำตัวพนักงานเจ้าหน้าที่ในสังกัดสำนักงานปลัดกระทรวงกลาโหมให้เจ้ากรมพระธรรมนูญเป็นผู้ออกบัตรประจำตัวพนักงานเจ้าหน้าที่บัตรประจำตัวพนักงานเจ้าหน้าที่ในสังกัดกองทัพบก กองทัพเรือหรือกองทัพอากาศให้ผู้บัญชาการทหารบก ผู้บัญชาการทหารเรือ ผู้บัญชาการทหารอากาศหรือผู้ที่ได้รับมอบหมายเป็นผู้ออกบัตรประจำตัวพนักงานเจ้าหน้าที่การจัดหาบัตรประจำตัวพนักงานเจ้าหน้าที่ตามระเบียบนี้ให้สำนักงานปลัดกระทรวงกลาโหม กองทัพบก กองทัพเรือ หรือกองทัพอากาศ ซึ่งเป็นต้นสังกัดจัดหาให้หลักเกณฑ์เงื่อนไขและวิธีการมีบัตรประจำตัวพนักงานเจ้าหน้าที่แบบคำขอมีบัตรประจำตัวพนักงานเจ้าหน้าที่แบบบัตรประจำตัวพนักงานเจ้าหน้าที่และรายละเอียดเฉพาะแบบบัตรประจำตัวพนักงานเจ้าหน้าที่ให้เป็นไปตามผนวกแนบท้ายระเบียบนี้ข้อ๗ ให้นำความในระเบียบนี้ มาใช้บังคับกับกรณีที่พยานได้ร้องขอให้นำมาตรการทั่วไปในการคุ้มครองพยานมาใช้บังคับแก่สามีภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานซึ่งอาจไม่ได้รับความปลอดภัยจากการที่พยานจะมาให้หรือได้ให้ข้อเท็จจริงต่อพนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญา พนักงานผู้มีอำนาจฟ้องคดีอาญาหรือศาลทหารในการดำเนินคดีอาญาด้วยโดยอนุโลมข้อ๘การดำเนินการอื่นใดอันเกี่ยวกับมาตรการทั่วไปในการคุ้มครองพยานซึ่งระเบียบนี้มิได้กำหนดไว้ให้คณะกรรมการมีอำนาจใช้ดุลพินิจดำเนินการเพื่อให้บรรลุวัตถุประสงค์ในการดำเนินการตามมาตรการทั่วไปในการคุ้มครองพยานได้ตามที่เห็นสมควรหมวด ๒การร้องขอและผู้มีสิทธิร้องขอให้คุ้มครองพยาน ข้อ๙ในกรณีที่มีการร้องขอตามระเบียบนี้ว่าพยานหรือสามี ภริยา ผู้บุพการีผู้สืบสันดานของพยาน หรือบุคคลอื่นที่มีความสัมพันธ์ใกล้ชิดกับพยานอาจไม่ได้รับความปลอดภัยและสำนักงานพิจารณาเห็นควรให้การคุ้มครองให้กระทรวงกลาโหมดำเนินการคุ้มครองพยานหรือบุคคลดังกล่าวตามมาตรการทั่วไปได้ ทั้งนี้ต้องได้รับความยินยอมของพยานหรือบุคคลดังกล่าวด้วยข้อ๑๐ ผู้มีสิทธิร้องขอ หรือขอให้คุ้มครองพยานตามระเบียบนี้ได้แก่๑๐.๑พยานหรือผู้ที่ได้รับมอบอำนาจจากพยาน๑๐.๒บุคคลอื่นซึ่งมีประโยชน์เกี่ยวข้องกับพยาน๑๐.๓พนักงานผู้มีอำนาจสืบสวนคดีอาญาพนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา๑๐.๔ศาลทหาร๑๐.๕สำนักงานคุ้มครองพยาน กระทรวงยุติธรรมข้อ๑๑ การร้องขอ กระทำได้ ๓ กรณี คือ๑๑.๑การยื่นคำร้องขอหรือคำขอเป็นหนังสือตามแบบท้ายระเบียบนี้๑๑.๒หนังสือ จดหมาย หรือโทรเลข๑๑.๓เครื่องมือสื่อสาร ได้แก่ โทรศัพท์ โทรสาร หรือจดหมายอิเล็กทรอนิกส์การร้องขอต้องระบุชื่อตัวชื่อสกุล และที่อยู่ของพยานหรือบุคคลที่จะขอรับการคุ้มครองพยาน และผู้ยื่นคำร้องตลอดจนพฤติการณ์ ที่แสดงให้เห็นว่าพยานหรือบุคคลที่จะรับการคุ้มครองพยานอาจไม่ได้รับความปลอดภัยกับต้องมีลายมือชื่อหรือระบุชื่อผู้ร้อง แล้วแต่กรณีข้อ๑๒ การยื่นคำร้องขอให้คุ้มครองพยานให้ปฏิบัติดังนี้๑๒.๑ในกรณีที่การสืบสวน การสอบสวน และการฟ้องคดีกระทำโดยเจ้าพนักงานฝ่ายทหารให้ยื่นต่อเลขานุการหรือพนักงานเจ้าหน้าที่ของสำนักงานพร้อมเอกสารหลักฐานตามแบบท้ายระเบียบนี้๑๒.๒ในกรณีที่การสืบสวน การสอบสวน กระทำโดยเจ้าพนักงานอื่น และสำนวนการสอบสวนยังมิได้ส่งมายังอัยการทหารให้ยื่นต่อหน่วยงานของเจ้าพนักงานแห่งนั้นเว้นแต่เมื่ออัยการทหารได้รับสำนวนการสอบสวนไว้แล้วการยื่นคำร้องขอให้เป็นไปตามข้อ ๑๒.๑ข้อ๑๓ เมื่อได้รับคำร้องขอตามข้อ ๑๑.๑ให้ออกใบรับคำร้องให้แก่ผู้ร้องไว้เป็นหลักฐานแล้วให้รีบจัดพนักงานเจ้าหน้าที่ตรวจสอบข้อเท็จจริงเพื่อดำเนินการตามระเบียบนี้ต่อไปกรณีการร้องขอตามข้อ๑๑.๒ และข้อ ๑๑.๓ให้รีบจัดให้ผู้ร้องขอยื่นคำร้องขอเป็นหนังสือตามแบบท้ายระเบียบนี้ไว้ในโอกาสแรกที่สามารถจะกระทำได้ข้อ๑๔ ในการตรวจสอบข้อเท็จจริงให้พนักงานเจ้าหน้าที่รีบดำเนินการตามอำนาจหน้าที่ดังต่อไปนี้๑๔.๑บันทึกปากคำผู้ร้องและคำยินยอมไว้เป็นหนังสือตามแบบท้ายระเบียบนี้๑๔.๒สืบสวน ตรวจสอบความถูกต้องรวบรวมข้อเท็จจริงและพยานหลักฐานที่เกี่ยวข้องทั้งปวงอันเกี่ยวกับการร้องขอรับการคุ้มครอง๑๔.๓ทำรายงานสรุปข้อเท็จจริง พยานหลักฐาน ระบุเหตุอันควรเชื่อได้ว่าพยานสามี ภริยาผู้บุพการีผู้สืบสันดานของพยานหรือบุคคลที่มีความสัมพันธ์ใกล้ชิดกับพยานรวมทั้งกรณีที่บุคคลอื่นซึ่งมีประโยชน์เกี่ยวข้องได้ร้องขอให้ใช้มาตรการทั่วไปในการคุ้มครองพยานและการมีเหตุอันควรเชื่อได้ว่าพยานและบุคคลดังกล่าวจะไม่ได้รับความปลอดภัยหรือไม่และเสนอความเห็นตรงต่อเลขานุการ ภายในเจ็ดวัน นับแต่วันได้รับคำร้องข้อ๑๕ให้เลขานุการทำความเห็นท้ายรายงานเจ้าหน้าที่เสนอให้ประธานกรรมการเพื่อนัดประชุมโดยเร็ว เมื่อที่ประชุมคณะกรรมการมีมติและคำสั่งประการใดแล้ว ให้เลขานุการดำเนินการตามความในหมวด๔ ต่อไปหมวด ๓คณะกรรมการคุ้มครองพยาน ข้อ ๑๖[๔] ให้มีคณะกรรมการคุ้มครองพยานกระทรวงกลาโหม ประกอบด้วยเจ้ากรมพระธรรมนูญหรือผู้แทนเป็นประธานกรรมการ ผู้แทนสำนักตุลาการทหาร กรมพระธรรมนูญผู้แทนสำนักงานอัยการทหาร กรมพระธรรมนูญ ผู้แทนกองสงเคราะห์ทางกฎหมาย กรมพระธรรมนูญผู้แทนสำนักนโยบายและแผนกลาโหม ผู้แทนกรมเสมียนตรา ผู้แทนสำนักงบประมาณกลาโหม ผู้แทนกองบัญชาการกองทัพไทย ผู้แทนกองทัพบก ผู้แทนกองทัพเรือผู้แทนกองทัพอากาศ หน่วยละหนึ่งคนเป็นกรรมการ และผู้อำนวยการกองคุ้มครองพยานกรมพระธรรมนูญ เป็นกรรมการและเลขานุการ ให้ประธานกรรมการแต่งตั้งข้าราชการกรมพระธรรมนูญเป็นผู้ช่วยเลขานุการจำนวนตามความเหมาะสมให้มีเขตอำนาจไม่จำกัดพื้นที่ให้มีคณะกรรมการคุ้มครองพยานมณฑลทหารประกอบด้วยเจ้าหน้าที่ซึ่งปฏิบัติราชการประจำในเขตพื้นที่มณฑลทหาร มีจำนวนตามความเหมาะสมในแต่ละคณะกรรมการให้มีเลขานุการคณะละหนึ่งคน มีเขตอำนาจเหนือพื้นที่ซึ่งกำหนดโดยกฎกระทรวงออกตามความในกฎหมายว่าด้วยการจัดระเบียบราชการกระทรวงกลาโหมทุกมณฑลทหารให้มีสำนักงานคุ้มครองพยานมณฑลทหารหนึ่งแห่งเว้นแต่มณฑลทหารที่เป็นที่ตั้งกรมพระธรรมนูญให้กองคุ้มครองพยานกรมพระธรรมนูญ เป็นสำนักงานในส่วนกลางข้อ๑๗ ให้คณะกรรมการ มีอำนาจหน้าที่ดังต่อไปนี้๑๗.๑หนังสือเรียกผู้ร้อง พยาน หรือสามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานหรือบุคคลอื่นใดมาให้ถ้อยคำส่งเอกสารหรือหลักฐานใดๆ มาเพื่อประกอบการพิจารณา๑๗.๒พิจารณาคำร้องขอใช้มาตรการทั่วไปในการคุ้มครองพยานแล้วมีมติและคำสั่งว่าสมควรให้ความคุ้มครองพยานหรือไม่เพียงใด๑๗.๓พิจารณาเพื่อมีมติและคำสั่งให้การคุ้มครองพยานสิ้นสุดลง๑๗.๔วางหลักเกณฑ์ในการปฏิบัติหน้าที่ของพนักงานเจ้าหน้าที่๑๗.๕ดำเนินการใดๆเพื่อให้บรรลุวัตถุประสงค์ในการใช้มาตรการทั่วไปเพื่อคุ้มครองพยานได้ตามที่เห็นสมควรข้อ๑๘ในการพิจารณาคำร้องให้คำนึงถึงเรื่องดังต่อไปนี้๑๘.๑เหตุอันควรเชื่อได้ว่าพยานหรือบุคคลอื่นที่มีความสัมพันธ์ใกล้ชิดกับพยานอาจไม่ได้รับความปลอดภัย๑๘.๒ความจำเป็นและสมควรในการคุ้มครองพยาน๑๘.๓เงื่อนไขและระยะเวลาที่สมควรให้ความคุ้มครองแก่พยาน๑๘.๔ความเห็นของพนักงานผู้มีอำนาจสืบสวนคดีอาญา พนักงานผู้มีอำนาจสอบสวนคดีอาญาพนักงานผู้มีอำนาจฟ้องคดีอาญา เจ้าหน้าที่หน่วยงานของรัฐที่เกี่ยวข้อง หรือศาลแล้วแต่กรณี๑๘.๕ความยินยอมเข้ารับการคุ้มครองโดยชัดแจ้ง๑๘.๖งบประมาณค่าตอบแทนและค่าใช้จ่ายในการคุ้มครองพยานข้อ ๑๙การประชุมของคณะกรรมการต้องมีกรรมการเข้าร่วมประชุมไม่น้อยกว่ากึ่งหนึ่งเป็นองค์ประชุมมติและคำสั่งของที่ประชุมให้ถือเสียงข้างมากของกรรมการที่มาประชุม หากมีเสียงเท่ากันให้ประธานในที่ประชุมชี้ขาดทั้งนี้ให้คณะกรรมการมีมติและคำสั่งภายในเจ็ดวันทำการนับแต่วันที่ประธานกรรมการได้รับคำร้องคำขอและรายงานจากเลขานุการข้อ๒๐ มติที่ประชุม ให้ออกเป็นคำสั่งโดยมีรายละเอียดดังนี้๒๐.๑กรณีให้ความคุ้มครอง๒๐.๑.๑วิธีการที่จะให้ความคุ้มครอง๒๐.๑.๒กำหนดหน่วยงานคุ้มครองพยาน๒๐.๑.๓ระยะเวลาเริ่มต้นและสิ้นสุดการให้ความคุ้มครอง๒๐.๑.๔กำหนดเงื่อนไขให้ผู้ที่ได้รับความคุ้มครองปฏิบัติระหว่างอยู่ในความคุ้มครองและหากฝ่าฝืนเงื่อนไขอาจเป็นเหตุให้การคุ้มครองสิ้นสุดลง๒๐.๑.๕กำหนดระยะเวลาให้หน่วยงานคุ้มครองพยานรายงานผลการคุ้มครอง๒๐.๒กรณียกคำร้อง หรือไม่ให้ความคุ้มครอง หรือให้ความคุ้มครองแต่วิธีการหรือเงื่อนไขผิดไปจากที่ร้องขอ หรือการสั่งให้การคุ้มครองสิ้นสุดลงให้ระบุเหตุผลในการสั่งข้อ๒๑ หากผลการประชุมตามข้อ ๑๙มีมติเห็นว่าข้อเท็จจริงตามคำร้องเป็นกรณีที่อยู่ในหลักเกณฑ์อย่างหนึ่งอย่างใดที่อาจได้รับการคุ้มครองตามมาตรการพิเศษให้รีบส่งคำร้องดังกล่าวไปให้สำนักงานคุ้มครองพยาน กระทรวงยุติธรรมพิจารณาดำเนินการแล้วแจ้งให้ผู้ร้องทราบข้อ๒๒ ให้ทุกส่วนราชการในสังกัดกระทรวงกลาโหมให้ความร่วมมือ อำนวยความสะดวกและปฏิบัติตามที่คณะกรรมการร้องขอหมวด ๔การแจ้งการให้ความคุ้มครอง ข้อ ๒๓เมื่อคณะกรรมการมีคำสั่งให้ความคุ้มครองตามคำร้องหรือคำขอ ให้เลขานุการรีบดำเนินการดังนี้๒๓.๑แจ้งคำสั่งให้ผู้ร้องหรือผู้ขอทราบ๒๓.๒แจ้งคำสั่งให้หน่วยงานคุ้มครองพยานที่มีที่ตั้งอยู่ในเขตอำนาจดำเนินการคุ้มครองพยานต่อไป๒๓.๓จัดพนักงานเจ้าหน้าที่ประสานงานในการปฏิบัติกับหน่วยงานคุ้มครองพยานโดยตรงข้อ๒๔การแจ้งคำสั่งให้ทำเป็นหนังสือเอกสารลับ ใส่ซอง ๒ ชั้น ปิดผนึกและเลือกปฏิบัติดังนี้๒๔.๑ ให้พนักงานเจ้าหน้าที่ไปส่งมอบให้แก่ผู้ร้องโดยตรง๒๔.๒ จัดส่งทางไปรษณีย์ลงทะเบียนตอบรับในกรณีจำเป็นเร่งด่วนก่อนดำเนินการแจ้งเป็นหนังสืออาจแจ้งคำสั่งโดยทางเครื่องมือสื่อสารล่วงหน้าก่อนได้ แล้วจึงดำเนินการแจ้งตามข้อ๒๔.๑ หรือข้อ ๒๔.๒ ภายหลังในโอกาสแรกที่จะกระทำได้ข้อ๒๕ในกรณีที่คณะกรรมการมีคำสั่งยกคำร้อง หรือไม่ให้ความคุ้มครองตามคำร้องหรือให้ความคุ้มครอง แตกต่างไปจากความต้องการของผู้ร้องหรือสั่งให้การคุ้มครองสิ้นสุดลงให้เลขานุการรีบแจ้งคำสั่งดังกล่าวให้ผู้ร้องทราบทันที และให้แจ้งด้วยว่าหากไม่พอใจคำสั่งผู้ร้องมีสิทธิอุทธรณ์คำสั่งต่อศาลทหารชั้นต้นที่มีเขตอำนาจเหนือคดีนั้นหรือที่ผู้ร้องมีที่อยู่ภายในสามสิบวันนับแต่วันที่ได้รับแจ้งคำสั่งในกรณีที่มีคำสั่งให้ใช้วิธีการคุ้มครองแตกต่างไปจากความต้องการของผู้ร้องก่อนมีการคุ้มครองให้เลขานุการแจ้งให้ผู้ร้องหรือผู้ที่จะอยู่ในความคุ้มครองทราบคำสั่งและให้คำยินยอมเสียก่อนข้อ๒๖ในกรณีที่มีคำสั่งให้พยานอยู่ในความคุ้มครองของหน่วยงานของรัฐที่มิใช่ส่วนราชการในสังกัดกระทรวงกลาโหมให้ดำเนินการตามหมวด ๗หมวด ๕วิธีการให้ความคุ้มครอง ข้อ๒๗ เมื่อเลขานุการได้รับคำร้องไว้แล้วหากมีความจำเป็นเร่งด่วนและมีเหตุอันสมควรอย่างยิ่งเลขานุการโดยอนุมัติประธานกรรมการอาจจัดให้มีวิธีการให้ความคุ้มครองตามความจำเป็นที่เห็นสมควรแก่พยาน หรือสามีภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานไปพลางก่อนได้และให้ถือว่าการคุ้มครองตามความจำเป็นดังกล่าวเป็นการคุ้มครองที่คณะกรรมการมีมติเห็นชอบแล้วหากปรากฏในภายหลังว่าคณะกรรมการมีคำสั่งเป็นประการใดก็ตามไม่มีผลกระทบต่อการกระทำใดที่ได้กระทำ หรือจัดให้มีการกระทำไปแล้วตามวรรคหนึ่งทั้งสิ้นข้อ๒๘ เมื่อหน่วยงานคุ้มครองพยานได้รับแจ้งคำสั่งให้คุ้มครองพยานให้หัวหน้าหน่วยงานคุ้มครองพยานจัดให้มีการคุ้มครองตามคำสั่งในทันทีแล้วรายงานผลการคุ้มครองให้เลขานุการทราบโดยตรงตามระยะเวลาที่กำหนดข้อ๒๙ วิธีการให้ความคุ้มครองให้ปฏิบัติดังนี้๒๙.๑ จัดส่งพนักงานเจ้าหน้าที่หน่วยงานคุ้มครองพยานไปอารักขาณ ที่พักอาศัย๒๙.๒จัดให้อยู่หรือพักอาศัยในสถานที่ที่ปลอดภัย๒๙.๓จัดให้พักอาศัยในสถานที่ราชการของหน่วยงานคุ้มครองพยาน๒๙.๔ปกปิดมิให้มีการเปิดเผยชื่อตัว ชื่อสกุล ที่อยู่ ภาพ หรือข้อมูลอย่างอื่นที่สามารถระบุตัวได้๒๙.๕จัดให้มีการติดต่อสอบถามความเป็นอยู่หรือตรวจสถานที่ที่อยู่หรือที่พักอาศัยอย่างสม่ำเสมอ๒๙.๖จัดให้มีการตรวจสอบการปฏิบัติตามเงื่อนไขในการคุ้มครองการดำเนินการข้างต้นอาจดำเนินการอย่างเข้มงวดตลอดเวลาหรือบางครั้ง หรือบางเวลาก็ได้ ทั้งนี้ต้องกระทำด้วยความรอบคอบโดยให้คำนึงถึงความเหมาะสมแก่สถานะและสภาพของผู้รับการคุ้มครองและลักษณะของคดีอาญาที่เกี่ยวข้องภายใต้บังคับข้อ๙ คณะกรรมการอาจเปลี่ยนแปลงวิธีการให้ความคุ้มครองตามวรรคหนึ่งได้ตามความเหมาะสมข้อ๒๙/๑[๕] ในกรณีที่คณะกรรมการเห็นสมควรให้ความคุ้มครองพยานนอกเขตพื้นที่ความรับผิดชอบให้เลขานุการแจ้งประสานให้คณะกรรมการที่อยู่ในเขตพื้นที่ที่จะขอให้ความคุ้มครองพยานทราบเพื่อพิจารณาตามอำนาจหน้าที่ต่อไปข้อ๓๐[๖] อัตราค่าตอบแทนและค่าใช้จ่ายตามระเบียบนี้ให้เป็นไปตามระเบียบกระทรวงยุติธรรมว่าด้วยค่าตอบแทนและค่าใช้จ่ายแก่พยาน สามี ภริยา ผู้บุพการีผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานในคดีอาญาส่วนหลักเกณฑ์และวิธีการเบิกจ่ายให้เป็นไปตามที่ราชการกำหนดหมวด ๖การสิ้นสุดการให้ความคุ้มครอง ข้อ ๓๑คณะกรรมการอาจมีมติและคำสั่งให้การคุ้มครองสิ้นสุดลงเมื่อมีเหตุอย่างหนึ่งอย่างใดดังต่อไปนี้๓๑.๑ผู้รับการคุ้มครองร้องขอให้ยุติการคุ้มครอง๓๑.๒ผู้รับการคุ้มครองฝ่าฝืน หรือไม่ปฏิบัติตามเงื่อนไขตามคำสั่งที่คณะกรรมการกำหนดโดยไม่มีเหตุสมควร๓๑.๓ผู้รับการคุ้มครอง หรือผู้ให้ความยินยอมแทนผู้รับการคุ้มครองเพิกถอนการให้ความยินยอม๓๑.๔พฤติการณ์เกี่ยวกับความปลอดภัยของผู้รับการคุ้มครองเปลี่ยนแปลงไปและกรณีไม่มีความจำเป็นจะต้องให้ความคุ้มครองอีกต่อไป เช่นผู้รับการคุ้มครองถึงแก่ความตาย๓๑.๕พยานไม่มา ไม่ให้ถ้อยคำ หรือไม่เบิกความเป็นพยานโดยไม่มีเหตุสมควร๓๑.๖ศาลมีคำพิพากษาถึงที่สุดให้ลงโทษพยานในความผิดฐานแจ้งข้อความอันเป็นเท็จความผิดฐานเบิกความอันเป็นเท็จในการพิจารณาคดีต่อศาลหรือความผิดฐานทำพยานหลักฐานอันเป็นเท็จในคดีที่ผู้นั้นเป็นพยาน๓๑.๗เมื่อคณะกรรมการได้รับแจ้งจากหน่วยงานของรัฐที่กระทรวงกลาโหมขอให้ช่วยคุ้มครองพยานว่าประสงค์จะให้การคุ้มครองพยานสิ้นสุดลงข้อ๓๒เมื่อมีเหตุอย่างหนึ่งอย่างใดตามข้อ ๓๑ให้หัวหน้าหน่วยงานคุ้มครองพยานแจ้งเลขานุการทราบทันทีเพื่อจัดประชุมพิจารณามีมติและคำสั่งโดยเร็ว ส่วนเมื่อมีเหตุตามข้อ ๓๑.๑ หรือข้อ๓๑.๓ ให้ยุติการคุ้มครองทันทีหากบุคคลที่จะเข้ารับการคุ้มครองนั้นเป็นบุคคลที่หน่วยงานของรัฐขอความร่วมมือให้กระทรวงกลาโหมช่วยคุ้มครองให้เลขานุการ แจ้งเหตุดังกล่าวตาม ข้อ ๓๑.๑ ถึงข้อ ๓๑.๖ต่อหน่วยงานของรัฐเพื่อพิจารณาสั่งต่อไปข้อ๓๓ คำสั่งให้การคุ้มครองสิ้นสุดลงตามข้อ๓๑ ให้ทำเป็นหนังสือและอย่างน้อยต้องมีรายละเอียด ดังต่อไปนี้๓๓.๑ชื่อตัว ชื่อสกุล ของผู้ร้องและผู้รับการคุ้มครอง๓๓.๒วัน เดือน ปีที่มีคำสั่ง และวัน เดือน ปีที่คำสั่งมีผลบังคับ๓๓.๓เหตุผลที่มีคำสั่ง๓๓.๔สิทธิและเงื่อนไขการอุทธรณ์คำสั่ง๓๓.๕ชื่อตัว ชื่อสกุล ตำแหน่งประธานกรรมการข้อ๓๔เมื่อคณะกรรมการมีคำสั่งให้การคุ้มครองสิ้นสุดลงให้รีบมีหนังสือแจ้งคำสั่งดังกล่าวให้ผู้ร้อง ผู้รับการคุ้มครองและหน่วยงานคุ้มครองพยานทราบเพื่อยุติการให้ความคุ้มครองทันทีการแจ้งคำสั่งให้นำความในข้อ ๒๔ มาใช้บังคับกับการแจ้งคำสั่งตามวรรคหนึ่งโดยอนุโลมและให้ทำตามแบบท้ายระเบียบนี้หมวด ๗การประสานงานระหว่างหน่วยงานของรัฐ ข้อ๓๕[๗] ในกรณีตามข้อ ๒๖ ให้เลขานุการรีบมีหนังสือแจ้งประสานขอความร่วมมือไปยังหน่วยงานอื่นของรัฐนั้นช่วยคุ้มครองพยานพร้อมแจ้งยืนยันการเบิกจ่ายงบประมาณการคุ้มครองพยานให้หน่วยงานดังกล่าว แล้วรีบแจ้งผลการประสานขอความร่วมมือให้ประธานกรรมการและคณะกรรมการคุ้มครองพยานกระทรวงกลาโหมทราบภายในเจ็ดวันข้อ ๓๖[๘] ในกรณีที่หน่วยงานอื่นของรัฐประสานขอความร่วมมือให้กระทรวงกลาโหมช่วยคุ้มครองพยานให้หน่วยงานอื่นของรัฐยื่นคำขอต่อเลขานุการคณะกรรมการคุ้มครองพยานกระทรวงกลาโหม ตามแบบท้ายระเบียบนี้และให้คณะกรรมการคุ้มครองพยานกระทรวงกลาโหมพิจารณาให้ความร่วมมือตามความจำเป็นและเหมาะสมทั้งนี้ โดยคำนึงถึงขีดความสามารถในการรองรับภารกิจคุ้มครองพยานเป็นสำคัญและหน่วยงานอื่นของรัฐที่ร้องขอได้แจ้งยืนยันการเบิกจ่ายงบประมาณในการคุ้มครองพยานมาให้กระทรวงกลาโหมแล้วข้อ๓๗[๙] การคุ้มครองพยานตามมาตรการทั่วไปสำหรับคดีที่ไม่อยู่ในอำนาจศาลทหารกระทรวงกลาโหมให้ความร่วมมือช่วยคุ้มครองเฉพาะพยานหรือบุคคลที่จะเข้ารับการคุ้มครองนั้นเป็นบุคคลที่อยู่ในอำนาจศาลทหาร เว้นแต่กระทรวงยุติธรรมร้องขอให้ช่วยคุ้มครองบุคคลที่มิได้อยู่ในอำนาจศาลทหารก็ให้กระทรวงกลาโหมให้ความร่วมมือช่วยคุ้มครองบุคคลที่มิได้อยู่ในอำนาจศาลทหารได้ข้อ๓๘ การคุ้มครองพยานตามมาตรการพิเศษให้กระทรวงกลาโหมให้ความร่วมมือช่วยคุ้มครองเฉพาะการดำเนินการตามมาตรา ๑๐ (๑)และมาตรา ๑๐ (๖) แห่งพระราชบัญญัติคุ้มครองพยานในคดีอาญา พ.ศ. ๒๕๔๖และรัฐมนตรีว่าการกระทรวงยุติธรรมได้แต่งตั้งเจ้าหน้าที่กระทรวงกลาโหมเป็นพนักงานเจ้าหน้าที่มีอำนาจหน้าที่ในการคุ้มครองพยานตามมาตรการพิเศษแล้วให้นำความในข้อ๓๗ มาใช้บังคับกับการให้ความร่วมมือช่วยคุ้มครองพยานตามมาตรการพิเศษตามวรรคหนึ่งโดยอนุโลม[๑๐]ข้อ๓๙ ให้นำความในระเบียบนี้มาใช้บังคับกับกรณีที่หน่วยงานอื่นของรัฐประสานขอความร่วมมือให้กระทรวงกลาโหมให้การคุ้มครองสามี ภริยา ผู้บุพการี ผู้สืบสันดานของพยานหรือบุคคลอื่นที่มีความสัมพันธ์ใกล้ชิดกับพยานด้วยโดยอนุโลมประกาศณ วันที่ ๒๙ กันยายน พ.ศ. ๒๕๔๘พลเอกธรรมรักษ์ อิศรางกูรณ อยุธยารัฐมนตรีว่าการกระทรวงกลาโหม[เอกสารแนบท้าย]๑.คำร้องขอรับการคุ้มครอง๒.คำขอรับการช่วยให้ความคุ้มครองพยาน๓.แบบคำสั่งคณะกรรมการคุ้มครองพยาน๔.แบบ หนังสือแจ้งคำสั่งคณะกรรมการคุ้มครองพยาน (กรณียกคำร้อง หรือไม่ให้ความคุ้มครองหรือให้ความคุ้มครองแตกต่างไปจากความต้องการของผู้ร้องขอหรือการสั่งให้การคุ้มครองสิ้นสุดลง)๕.แบบ หนังสือแจ้งคำสั่งคณะกรรมการคุ้มครองพยาน (กรณีให้ความคุ้มครองตามคำร้อง)๖.[๑๑] ผนวก ๑หลักเกณฑ์ เงื่อนไขและวิธีการมีบัตรประจำตัวพนักงานเจ้าหน้าที่๗.[๑๒] ผนวก ๒คำขอมีบัตรประจำตัวพนักงานเจ้าหน้าที่๘.[๑๓] ผนวก ๓แบบบัตรประจำตัวพนักงานเจ้าหน้าที่๙.[๑๔] ผนวก ๔รายละเอียดเฉพาะแบบบัตรประจำตัวพนักงานเจ้าหน้าที่(ดูข้อมูลจากภาพกฎหมาย) ระเบียบกระทรวงกลาโหม ว่าด้วยการคุ้มครองพยานในคดีอาญา (ฉบับที่ ๒)พ.ศ. ๒๕๕๔[๑๕]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไประเบียบกระทรวงกลาโหม ว่าด้วยการคุ้มครองพยานในคดีอาญา(ฉบับที่ ๓) พ.ศ. ๒๕๖๐[๑๖]ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไประเบียบกระทรวงกลาโหมว่าด้วยการคุ้มครองพยานในคดีอาญา(ฉบับที่ ๔) พ.ศ. ๒๕๖๒[๑๗]ชวัลพร/เพิ่มเติม๘ มีนาคม ๒๕๖๐นุสรา/ตรวจ๒๑ มีนาคม ๒๕๖๐พัชรภรณ์/เพิ่มเติม๑๗ กันยายน ๒๕๖๓สุภาทิพย์/ตรวจ๒๘ กันยายน ๒๕๖๓[๑]ราชกิจจานุเบกษา เล่ม ๑๒๒/ตอนพิเศษ ๑๑๘ ง/หน้า ๑๑/๒๑ตุลาคม ๒๕๔๘[๒] ข้อ๓ นิยามคำว่า คณะกรรมการแก้ไขเพิ่มเติมโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่ ๔)พ.ศ. ๒๕๖๒[๓]ข้อ ๖ แก้ไขเพิ่มเติมโดยระเบียบกระทรวงกลาโหม ว่าด้วยการคุ้มครองพยานในคดีอาญา(ฉบับที่ ๓) พ.ศ. ๒๕๖๐[๔] ข้อ๑๖ แก้ไขเพิ่มเติมโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่๔) พ.ศ. ๒๕๖๒[๕] ข้อ๒๙/๑ เพิ่มโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่ ๔) พ.ศ.๒๕๖๒[๖]ข้อ ๓๐ แก้ไขเพิ่มเติมโดยระเบียบกระทรวงกลาโหม ว่าด้วยการคุ้มครองพยานในคดีอาญา(ฉบับที่ ๒) พ.ศ. ๒๕๕๔[๗] ข้อ๓๕ แก้ไขเพิ่มเติมโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่๔) พ.ศ. ๒๕๖๒[๘] ข้อ๓๖ แก้ไขเพิ่มเติมโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่๔) พ.ศ. ๒๕๖๒[๙] ข้อ๓๗ แก้ไขเพิ่มเติมโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่๔) พ.ศ. ๒๕๖๒[๑๐] ข้อ ๓๘ วรรคสอง แก้ไขเพิ่มเติมโดยระเบียบกระทรวงกลาโหมว่าด้วยการคุ้มครองพยานในคดีอาญา(ฉบับที่ ๔) พ.ศ. ๒๕๖๒[๑๑]ผนวก ๑ หลักเกณฑ์ เงื่อนไขและวิธีการมีบัตรประจำตัวพนักงานเจ้าหน้าที่ เพิ่มโดยระเบียบกระทรวงกลาโหม ว่าด้วยการคุ้มครองพยานในคดีอาญา(ฉบับที่ ๓) พ.ศ. ๒๕๖๐[๑๒]ผนวก ๒ คำขอมีบัตรประจำตัวพนักงานเจ้าหน้าที่ เพิ่มโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่ ๓) พ.ศ. ๒๕๖๐[๑๓]ผนวก ๓ แบบบัตรประจำตัวพนักงานเจ้าหน้าที่ เพิ่มโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่ ๓) พ.ศ. ๒๕๖๐[๑๔]ผนวก ๔ รายละเอียดเฉพาะแบบบัตรประจำตัวพนักงานเจ้าหน้าที่ เพิ่มโดยระเบียบกระทรวงกลาโหมว่าด้วยการคุ้มครองพยานในคดีอาญา (ฉบับที่ ๓) พ.ศ. ๒๕๖๐[๑๕]ราชกิจจานุเบกษา เล่ม ๑๒๘/ตอนพิเศษ ๑๒๔ ง/หน้า ๑/๑๗ตุลาคม ๒๕๕๔[๑๖]ราชกิจจานุเบกษา เล่ม ๑๓๔/ตอนพิเศษ ๔๓ ง/หน้า ๑/๑๐กุมภาพันธ์ ๒๕๖๐[๑๗]ราชกิจจานุเบกษา เล่ม ๑๓๖/ตอนพิเศษ ๖๑ ง/หน้า ๑/๑๓ มีนาคม๒๕๖๒